163/2015

Samkvæmt 1. mgr. 48. gr. laga nr. 26/1994 um fjöleignarhús var viðurkenndur lögveðréttur húsfélagsins F í eign U fyrir hennar hlut í sameiginlegum kostnaði vegna viðgerða og málunar á ytri byrði fjöleignarhússins F.

Dómur Hæstaréttar.

Mál þetta dæma hæstaréttardómararnir G-kvk-nf B-kvk-nf og B-kk-nf B-kk-nf og I-kvk-nf E-kvk-nf settur hæstaréttardómari.

Áfrýjandi skaut málinu upphaflega til Hæstaréttar 19. desember 2014, en ekki varð af þingfestingu þess 4. febrúar 2015 og var því áfrýjað öðru sinni 2. mars sama ár. Hann krefst þess að viðurkenndur verði lögveðréttur hans í fasteign stefndu, Flúðaseli 69 í Reykjavík, með fastanúmeri 205-6626, fyrir 2.759.489 krónum með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af nánar tilgreindum fjárhæðum frá 17. apríl 2013 til greiðsludags og málskostnaði. Þá krefst hann málskostnaðar fyrir Hæstarétti og viðurkenningar á lögveðrétti áfrýjanda í framangreindri fasteign stefndu fyrir þeim kostnaði.

Stefnda hefur ekki látið málið til sín taka fyrir Hæstarétti. Samkvæmt 3. mgr. 158. gr. laga nr. 91/1991 um meðferð einkamála ber að líta svo á að hún krefjist staðfestingar héraðsdóms. Áfrýjanda var með bréfi Hæstaréttar 16. apríl 2015 veittur frestur til að ljúka gagnaöflun í málinu. Með vísan til fyrrgreinds lagaákvæðis er kveðinn upp dómur í málinu án munnlegs málflutnings.

Eins og greinir í héraðsdómi var samþykkt á húsfundi áfrýjanda 10. mars 2013 að taka tveimur tilboðum í verk vegna viðgerða og málunar á ytra byrði hússins. Í framhaldi af því var gerður verksamningur um framkvæmdina 11. sama mánaðar. Stefnda stóð áfrýjanda ekki skil á sínum hluta í framkvæmdunum og því höfðaði áfrýjandi málið 20. júní 2013 til heimtu þess kostnaðar og viðurkenningar á lögveðrétti í eign stefndu. Með dómsátt 9. september 2014 gekkst stefnda undir að greiða sinn hlut í kostnaðinum en kröfu um viðurkenningu lögveðs var hafnað með hinum áfrýjaða dómi. Áfrýjandi hefur leiðrétt fjárkröfu sína til lækkunar vegna reikningsskekkju.

Samkvæmt 1. mgr. 48. gr. laga nr. 26/1994 um fjöleignarhús eignast húsfélag lögveðrétt í eign eiganda í fjöleignarhúsi, sem ekki greiðir hlutdeild sína í sameiginlegum kostnaði. Nær lögveðið til vaxta og innheimtukostnaðar af kröfunni. Áfrýjandi stóð verktökum að fullu skil á kostnaði við framkvæmdirnar og öðlaðist hann því lögveð í eign stefndu sem greiddi ekki sinn hluta í þeim. Þar sem þeim rétti var fylgt eftir með lögsókn innan frests samkvæmt 4. mgr. sömu greinar laganna verður tekin til greina krafa um viðurkenningu á réttinum eins og nánar greinir í dómsorði.

Rétt er að málskostnaður fyrir Hæstarétti falli niður.

Dómsorð:

Viðurkenndur er lögveðréttur áfrýjanda, Húsfélagsins Flúðaseli 69-77, í fasteign stefndu, U-kvk-ef E-kvk-ef R-kvk-ef, að Flúðaseli 69 í Reykjavík, með fastanúmer 205-6626, fyrir 2.759.489 krónum með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu, af 319.090 krónum frá 17. apríl 2013 til 13. maí sama ár, af 818.423 krónum frá þeim degi til 13. júní 2013, af 1.632.501 krónu frá þeim degi til 18. júní 2013, af 2.203.681 krónu frá þeim degi til 25. júlí 2013, en af 2.759.489 krónum frá þeim degi til greiðsludags og 454.071 krónu í málskostnað.

Málskostnaður fyrir Hæstarétti fellur niður.